અપર વૈતરણા, મોડક સાગર, તાનસા, વિહાર, તુલસી, ભાતસા અને મધ્ય વૈતરણા મળી સાત જળાશયોમાંથી મુંબઈને વર્ષભર પાણી આપવામાં આવે છે. આ વર્ષે આ તમામ જળાશયોમાં મળીને 19 અૉક્ટોબર સુધી 1,23,362 મિલિયન લિટર પાણી સંગ્રહાયેલું છે, ગયા વર્ષે 19 અૉક્ટોબરે તમામ જળાશયોમાં મળીને 1,43,802 મિલિયન લિટર પાણી સંગ્રહાયેલું હતું. આમ આ વર્ષે ચોમાસાની વિદાય સાથે જળાશયોમાં ગયા વર્ષની તુલનાએ 20,000 મિલિયન લિટર પાણી ઓછું છે. એનો અર્થ એ થયો કે મુંબઈને 50થી 52 દિવસ માટે પાણી આપવાનો પુરવઠો ઓછો છે. તેથી પાણી કાપ અનિવાર્ય બનશે, એમ એક અધિકારીએ જણાવ્યું હતું.